**แผนปฏิบัติการการบริหารจัดการขยะมูลฝอย**

**ชุมชนและของเสียอันตราย**

**องค์การบริหารส่วนตำบลห้วยม่วง**

**ปี 2559-2560**

****

 ****

**องค์การบริหารส่วนตำบลห้วยม่วง**

 **อำเภอภูผาม่าน จังหวัดขอนแก่น**

**ส่วนที่ 1**

**บทนำ**

**1.1 หลักการและเหตุผล**

คณะรักษาความสงบแห่งชาติ (คสช.) ได้เห็นชอบ Roadmap การจัดการขยะมูลฝอยและของเสียอันตราย และแผนปฏิบัติการแก้ไขปัญหาในพื้นที่ต้องเร่งแก้ไขปัญหากำจัดขยะมูลฝอยไม่ถูกต้องและตกค้างสะสม เมื่อวันที่ 7 สิงหาคม 2559 และได้สั่งการให้ดำเนินการแก้ไขปัญหาขยะมูลฝอย ทั้งในกรุงเทพมหานคร ส่วนกลาง ส่วนภูมิภาค และท้องถิ่น ในทุกมิติ โดยมีแนวทางปฏิบัติ 4 ขั้นตอน คือ 1) กำจัดขยะมูลฝอยตกค้างสะสมในสถานที่ กำจัดขยะมูลฝอยในพื้นที่วิกฤต (ขยะมูลฝอยเก่า) 2)สร้างรูปแบบการจัดการขยะมูลฝอยและของเสียอันตรายที่เหมาะสม (ขยะมูลฝอยใหม่) เน้นการลดและการคัดแยกขยะมูลฝอยตั้งแต่ค้นทางการจัดการขยะมูลฝอยแบบศูนย์รวม กำจัดโดยเทคโนโลยีแบบผสมผสานเน้นการแปรรูปเป็นพลังงานหรือทำให้เกิดประโยชน์สูงสุด 3)วางระเบียบ มาตรการการบริหารจัดการขยะมูลฝอยและของเสียอันตราย 4)สร้างวินัยของคนในชาติมุ่งสู่การจัดการที่ยั่งยืน เน้นให้ความรู้ประชาชน และบังคับใช้กฎหมายและคณะรัฐมนตรีในคราวประชุม เมื่อวันที่ 3 พฤษภาคม 2559 ลงมติเห็นด้วยกับแผนแม่บทการบริหารจัดการขยะมูลฝอยของประเทศ (พ.ศ.2559-2564) ตามที่กระทรวงทรัพยากรธรรมชาติและสิ่งแวดล้อม(ทส.) เสนอ และให้กระทรวงทรัพยากรธรรมชาติและสิ่งแวดล้อมร่วมกับกระทรวงมหาดไทยจัดทำแผนแม่บทการบริหารจัดการขยะมูลฝอยระยะสั้น (พ.ศ.๒๕๕๙-๒๕๖๐) ประกอบกับนายกรัฐมนตรี (พลเอกประยุทธ์ จันทร์โอชา) ได้กล่าวในรายการคืนความสุขให้คนในชาติ ซึ่งเผยแพร่ออกอากาศเมื่อวันศุกร์ที่ 27 กรกฎาคม 2559 เกี่ยวกับการบริหารจัดการขยะมูลฝอยอย่างเป็นรูปธรรม และได้รับมอบหมายให้กระทรวงมหาดไทยบูรณาการร่วมกับกระทรวงทรัพยากรธรรมชาติและสิ่งแวดล้อมในกาดรจัดทำแผนปฏิบัติการ “ประเทศไทยไร้ขยะ” ตามแนวทาง “ประชารัฐ” ระยะ 1ปี โดยใช้หลักการ 3Rs คือ การใช้น้อย ใช้ซ้ำ นำกลับมาใช้ใหม่โดยมีเป้าหมายเพื่อลดปริมาณการเกิดขยะมูลฝอยในภาพรวมของประเทศลดลงร้อยละ 5 จากอัตราการเกิดขยะมูลฝอย ทั้งนี้ กระทรวงมหาดไทยได้จัดทำแนวทางปฏิบัติงานด้านการบริหารจัดการขยะมูลฝอยชุมชน “จังหวัดสะอาด” ซึ่งมีหลักการสำคัญด้านการบริหารจัดการขยะมูลฝอยชุมชน “จังหวัดสะอาด” ในระดับจังหวัด อำเภอ และองค์กรปกครองส่วนท้องถิ่น เพื่อดำเนินการตามมาตรการที่กำหนดให้เกิดผลตามเป้าหมายอย่างเป็นรูปธรรม

 เพื่อให้การขับเคลื่อน Roadmap การจัดการขยะมูลฝอยเป็นไปอย่างมีประสิทธิภาพตามแนวทาง “ประชารัฐ” ระยะ 1 ปี โยใช้หลักการ 3Rs คือการใช้น้อย ใช้ซ้ำ นำกลับมาใช้ใหม่ องค์การบริหารส่วนตำบลห้วยม่วง จึงได้จัดทำแผนปฏิบัติการการจัดการขยะมูลฝอยชุมชนและของเสียอันตรายองค์การบริหารส่วนตำบลห้วยม่วง พ.ศ.2559-2560 ขึ้น โดยให้ความสำคัญในการสร้างการมีส่วนร่วมในการจัดการขยะมูลฝอยตั้งแต่ต้นทางเพื่อปริมาณขยะมูลฝอย ที่เกิดขึ้น และผลักดันให้องค์การบริหารส่วนตำบลห้วยม่วงบริหารจัดการขยะมูลฝอยให้มีประสิทธิภาพและถูกต้องตามหลักวิชาการ

**1.2 วัตถุประสงค์**

1) เพื่อส่งเสริมและสนับสนุนให้องค์การบริหารส่วนตำบลห้วยม่วงมีการบริหารจัดการขยะมูลฝอยให้มีประสิทธิภาพและถูกต้องตามหลักวิชาการ ตามอำนาจหน้าที่ ที่ต้องทำ

 2) เพื่อส่งเสริมและสนับสนุนให้องค์การบริหารส่วนตำบลห้วยม่วง เข้ามามีส่วนร่วมในการจัดการขยะมูลฝอยตั้งแต่ต้นทาง

 3) เพื่อเป็นกรอบแนวทางให้องค์การบริหารส่วนตำบลห้วยม่วง และหน่วยงานที่เกี่ยวข้องนำไปบริหารจัดการขยะมูลฝอยและของเสียอันตรายให้เป็นไปอย่างมีประสิทธิภาพ สามารถลดปริมาณการเกิดขยะมูลฝอยในภาพรวมขององค์การบริหารส่วนตำบลห้วยม่วง ลดลงร้อยละ 5 จากอัตราการเกิดขยะมูลฝอย

**1.3 เป้าหมาย**

ตำบลห้วยม่วง มีการบริหารจัดการขยะมูลฝอยและของเสียอัตราอย่างมีประสิทธิภาพและถูกหลักวิชาการ สามรถลดปริมาณการเกิดขยะมูลฝอยในภาพรวมของอำเภอลดลงร้อยละ 5 จากอัตราการเกิดขยะมูลฝอย โดยมีเป้าหมายการดำเนินการ ดังนี้

 1.3.1 ปริมาณขยะมูลฝอยชุมชนที่เข้าสู่ระบบการกำจัดที่ปลายทางลดลงร้อยละ 5 เมื่อเปรียบเทียบกับปริมาณขยะมูลฝอยในปี ๒๕๕๙

 1) ร้อยละ 100 ของส่วนราชการ สถานศึกษา ศาสนสถาน ภาคเอกชน และสถานประกอบการ จัดกิจกรรมการลดและการคัดแยกขยะมูลฝอยหรือการนำขยะมูลฝอยไปใช้ประโยชน์

 2) ร้อยละ 40 ของหมู่บ้าน/ชุมชน ในพื้นที่สามรถเป็นต้นแบบการลดและคัดแยกขยะมูลฝอย

 3) ร้อยละ 100 ของหมู่บ้าน/ชุมชน มีการจัดตั้ง “จุดรวบรวมขยะอันตรายในชุมชน”

 4) กากอุตสาหกรรมที่เป็นอันตราย รอยละ 70 และขยะมูลฝอยติดเชื้อ ร้อยละ 85 ได้รับการกำจัดอย่างถูกต้อง ตามหลักวิชาการ

 1.3.2 จัดประชุมมอบนโยบายด้านการบริหารจัดการขยะมูลฝอยชุมชน “จังหวัดสะอาด” เพื่อขยายผลสู่การปฏิบัติในองค์การบริหารส่วนตำบลห้วยม่วง และหมู่บ้าน/ชุมชน

 1.3.3 จัดทำแผนปฏิบัติการในระดับอำเภอเพื่อกำหนดเป้าหมายการดำเนินงานให้ชัดเจนและมีผลสัมฤทธิ์ ภายใน 1 ปี และรายงานผลการให้กระทรวงมหาดไทยทราบทุกเดือน ตามแบบรายงานที่กำหนด

 1.3.4 ให้องค์กรปกครองส่วนท้องจัดทำบันทึกข้อตกลงร่วมกัน (MOU) กับหน่วยงานที่เกี่ยวข้อง เพื่อขับเคลื่อนนโยบายการบริหารจัดการขยะมูลฝอยให้บังเกิดผลเป็นรูปธรรม

**1.4 กรอบแนวคิด**

 **1.4.1 แผนพัฒนาเศรษฐกิจและสังคมแห่งชาติฉบับที่ 11 (พ.ศ.2555-2559)** มีกรอบแนวคิดการพัฒนาภายใต้หลักปรัชญาเศรษฐกิจพอเพียง และขับเคลื่อนให้เกิดผลในทางปฏิบัติที่ชัดเจนในทุกภาคส่วน ทุกระดับ ยึดแนวคิดการพัฒนาแบบบูรณาการเป็นองค์รวม ที่มีคนเป็นศูนย์กลางพัฒนา มีการเชื่อมโยงทุกมิติ ของกการพัฒนาอย่างบูรณาการ ทั้ง มิติตัวตน สังคม เศรษฐกิจ สิ่งแวดล้อม และการเมือง เพื่อสร้างภูมิคุ้มกันให้พร้อมเผชิญการเปลี่ยนแปลงที่เกิดขึ้น เพื่อให้การพัฒนาประเทศสู่ความความสมดุลและยั่งยืนโดยนำทุนของประเทศที่มีศักยภาพมาใช้ประโยชน์อย่างบูรณาการและเกื้อกูลกัน พร้อมทั้งเสริมสร้างให้แข็งแกร่งเพื่อเป็นรากฐานการพัฒนาประเทศที่สำคัญ ในส่วนของการเสริมสร้าง ทุนทรัพยากรธรรมชาติและสิ่งแวดล้อม ให้ความสำคัญในการสร้างความมั่นคงด้านอาหาร การบริหารจัดการทรัพยากรทางธรรมชาติและสิ่งแวดล้อมที่เป็นรากฐานการผลิตภาคเกษตร มุ่งสู่การเป็นเศรษฐกิจและสังคมคาร์บอนต่ำและเป็นมิตรกับสิ่งแวดล้อม การเตรียมความพร้อมรองรับการเปลี่ยนแปลงทางภูมิอากาศและภัยพิบัติทางธรรมชาติ รวมทั้งการสร้างภูมิคุ้มกันด้านการค้าจากเงื่อนไขด้านสิ่งแวดล้อมควบคู่ไปกับการเพิ่มบทบาทไทยในเวทีประชาคมโลก ทั้งนี้ภายใต้การขับเคลื่อนและแปลงแผนพัฒนาฯ ฉบับที่ 11 ไปสู่การปฏิบัติในระดับต่างๆที่สอดคล้องกับสภาพสังคม และการกระจาย การพัฒนาลงสู่พื้นที่ โดยยึดหลักการพัฒนาพื้นที่ภารกิจ และการมีส่วนร่วม(Area-Function-Participation) ในจังหวัดในพื้นที่ดำเนินการขับเคลื่อนการพัฒนาจากระดับชุมชนสู่ระดับประเทศและประเทศสู่ชุมชน ใช้กลไกและเครื่องมือการพัฒนาภาครัฐ ภาคเอกชน ภาคธุรกิจเอกชน และสื่อมวลชน อย่างบูรณาการให้การขับเคลื่อนเกิดประสิทธิภาพด้วยกระบวนการสร้างเครือข่ายคลัสเตอร์ที่ตอบสนองต่อการแก้ไขปัญหาและการพัฒนาศักยภาพของพื้นที่

 **1.4.2 แผนจัดการคุณภาพสิ่งแวดล้อม พ.ศ.2555-2559** แผนการจัดการคุณภาพสิ่งแวดล้อม พ.ศ. 2555-2559 เป็นแผนระยะกลางที่มีความสอดคล้องกับทิศทางของแผนพัฒนาเศรษฐกิจสังคมแห่งชาติ ฉบับที่ 11 (พ.ศ.2555-2559) โดยยึดหลักปรัชญาเศรษฐกิจพอเพียง ในการสร้างสมดุลระหว่างการอนุรักษ์และการใช้ประโยชน์จากทรัพยากรธรรมชาติและสิ่งแวดล้อม เพื่อส่งผลให้เกิดการพัฒนาที่ยั่งยืนต่อการพัฒนาในหลายมิติด้านเศรษฐกิจ สังคม และสิ่งแวดล้อม โดยต้องพิจารณาบริบทการจัดการทรัพยากรธรรมชาติและสิ่งแวดล้อมรอบด้าน โดยเฉพาะบริบทของการเปลี่ยนแปลงที่เกิดขึ้นจากแรงกดดันของกระแสแนวคิดและสถานการณ์ต่างๆทั้งภายในและภายนอกประเทศ รวมถึงให้ความสำคัญต่อบทบาทหน้าที่เข้มแข็งของภาคเอกชน สิทธิชุมชนและส่งเสริมการกระจายอำนาจและหน้าที่รับผิดชอบตามแนวทางของรัฐธรรมนูญแห่งราชอานาจักรไทย พ.ศ.2560

 **1.4.3 แผนจัดการมลพิษ พ.ศ.2555-2559** แผนจัดการคุณภาพสิ่งแวดล้อมภาคใต้ พ.ศ.2555-2559 มีความเชื่อมโยงและสอดคล้องกับแผนจัดการมลพิษ พ.ศ.2555-2559 ซึ่งเป็นแผนที่กำหนดกรอบและทิศทางในการจัดการมลพิษของประเทศไทยในระยะเวลา 5 ปี (พ.ศ.2555-2559) ที่ทันต่อสถานการณ์เพื่อให้มีการป้องกันและแก้ไขปัญหามลพิษอย่างมีประสิทธิภาพ ตลอดจนสอดคล้องกับการเปลี่ยนแปลงของกระแสโลก โดยมีกรอบแนวคิดของแผน ดังนี้

 1)ลดและควบคุมการระบายมลพิษอันเนื่องมาจากชุมชน เกษตรกรรม อุตสาหกรรม ยานพาหนะและการคมนาคมขนส่ง โดยให้มีการจัดการมลพิษตั้งแต่ต้นทาง จนถึงปลายทาง และให้ทุกภาคส่วนร่วมในการดำเนินการจัดการสิ่งแวดล้อมให้เป็นไปตามมาตรฐานหรือเกณฑ์ที่กำหนด รวมทั้งดำเนินการเปิดเผยและเข้าถึงข้อมูลแหล่งกำเนิดมลพิษและผลกระทบที่เกิดขึ้น

 2)จัดการมลพิษในระบบพื้นที่ตามลำดับความสำคัญของปัญหา

 3)สนับสนุนองค์กรปกครองส่วนท้องถิ่นในการดำเนินงานจัดการน้ำเสีย ขยะมูลฝอย มูลฝอยติดเชื้อและของเสียอันตรายชุมชน ส่งเสริมและสนับสนุนให้ผู้ประกอบการมีการจัดการขยะอันตรายและสารอันตรายอย่างเป็นระบบและมีประสิทธิภาพ

 4)ประยุกต์ใช้หลักการผู้ก่อมลพิษเป็นผู้รับผิดชอบค่าใช้จ่าย (polluter pays principle : ppp) การสนับสนุนการผลิตและการบริการ รวมทั้งการเปลี่ยนแปลงพฤติกรรมการบริโภคของประชาชนที่เป็นมิตรกับสิ่งแวดล้อม

 5)พัฒนาระบบการบริหารจัดการมลพิษให้เป็นเอกภาพ ทั้งทางด้านกฎหมาย กฎระเบียบแผน และแนวทางการโดยประสานความร่วมมือในการจัดการมลพิษทั้งภาครัฐ ภาคเอกชน ผู้ประกอบการ และประชาชน

 6)ส่งเสริมให้ภาคประชาชนและผู้มีส่วนร่วมในการแก้ไขปัญหาโดยรณรงค์ประชาสัมพันธ์ให้เกิดการเปลี่ยนแปลงพฤติกรรม และเข้าร่วมดำเนินงานในการป้องกันและแก้ไขปัญหามลพิษ

**1.5 นิยามและความหมาย**

 **มูลฝอย** หมายความว่า เศษกระดาษ เศษผ้า เศษอาหาร เศษสินค้า เศษวัตถุถุงพลาสติก ภาชนะที่ใส่อาหาร เถ้า มูลสัตว์ หรือซากสัตว์ รวมตลอดถึงสิ่งอื่นใดที่เก็บกวาดจากถนน ตลาด ที่เลี้ยงสัตว์หรือที่อื่น (พระราชบัญญัติการสาธารณสุข,2534)

 **ขยะมูลฝอย** (solid waste) คือ เศษกระดาษ เศษผ้า เศษอาหาร เศษสินค้า เศษวัตถุถุงพลาสติก ภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นๆ และหมายความรวมถึงมูลฝอยติดเชื้อมูลฝอยที่เป็นพิษ หรืออันตรายจากชุมชนหรือครัวเรือนยกเว้นวัสดุที่ไม่ใช้แล้วของโรงงานซึ่งมีลักษณะและคุณสมบัติที่กำหนดไว้ตามกฎหมายว่าด้วยโรงงาน (กรมควบคุมมลพิษ, 2548)

 **ขยะย่อยสลาย** (compostable waste) หรือมูลฝอยย่อยสลาย คือ ขยะที่เน่าเสียและย่อยสลายได้เร็ว สามารถนำมาหมักปุ๋ยได้ เช่น เศษผัก เปลือกผลไม้ เศษอาหาร ใบไม้ เศษเนื้อสัตว์ เป็นต้น แต่จะไม่รวมถึงซากสัตว์หรือเศษของพืช ผัก ผลไม้ หรือสัตว์ที่เกิดจากการทดลองในห้องปฏิบัติการ โดยขยะที่ย่อยสลายนี้เป็นขยะที่พบมากที่สุด คือพบมากถึง 64% ของปริมาณขยะทั้งหมดในกองขยะ (กรมควบคุมมลพิษ, 2548)

  **ขยะรีไซเคิล** (Recyclable waste) หรือมูลฝอยที่ยังใช้ได้ คือ ของเสียบรรจุภัณฑ์หรือวัสดุเหลือใช้ ซึ่งสามารถนำกลับมาใช้ใหม่ได้ เช่น แก้ว กระดาษ เศษพลาสติก กล่องเครื่องดื่มแบบ UHT กระป๋องเครื่องดื่ม เศษโลหะ อะลูมิเนียม ยางรถยนต์ เป็นต้น สำหรับขยะรีไซเคิลนี้ เป็นขยะที่พบมากเป็นอันดับสองในกองขยะ กล่าวคือ พบประมาณ 30% ของปริมาณขยะทั้งหมดในกองขยะ (กรมควบคุมมลพิษ , 2548)

 **ขยะอันตราย** (Hazardous waste) หรือมูลฝอยอันตราย คือขยะที่มีองค์ประกอบหรือปนเปื้อนวัตถุอันตรายชนิดต่างๆ ซึ่งได้แก่ วัตถุระเบิด วัตถุไวไฟ วัตถุออกซิไดซ์ วัตถุมีพิษ วัตถุที่ทำให้เกิดโรค วัตถุกรรมมันตรังสี วัตถุที่ทำให้เกิดการเปลี่ยนแปลงทางพันธุกรรม วัตถุกัดกร่อน วัตถุที่ก่อให้เกิดการระคาเคือง วัตถุอย่างอื่นไม่ว่าจะเป็นเคมีภัณฑ์หรือสิ่งอื่นใดที่อาจเกิดอันตรายแก่บุคคล สัตว์ พืช ทรัพย์สิน หรือสิ่งแวดล้อม เช่น ถ่านไฟฉาย หลอดฟลูออเรสเซนต์ แบตเตอรี่โทรศัพท์เคลื่อนที่ภาชนะบรรจุสารกำจัดศัตรูพืช กระป๋องสเปรย์บรรจุสีหรือสารเคมี เป็นต้น ขยะอันตรายนี้เป็นขยะที่มักจะพบได้น้อยที่สุด กล่าวคือ พบประมาณเพียง 3% ของปริมาณขยะทั้งหมดในกองขยะ (กรมควบคุมมลพิษ, 2548)
 **ขยะทั่วไป** (Generral waste) มูลฝอยทั่วไป คือ ขยะประเภทอื่นนอกเหนือจากขยะประเภทย่อยสลาย ขยะรีไซเคิล และขยะอันตราย มีลักษณะที่ย่อยสลายยากและไม่คุ้มค่าสำหรับการนำกลับมาใช้ประโยชน์ใหม่ เช่น ห่อพลาสติกใส่ขนม ถุงพลาสติกบรรจุผงซักฟอก พลาสติกห่อลูกอม ซองบะหมี่กึ่งสำเร็จรูป ถุงพลาสติกเปื้อนเศษอาหาร โฟมเปื้อนอาหาร ฟอล์ยเปื้อนอาหาร เป็นต้น สำหรับขยะทั่วไปนี้ เป็นขยะที่มีปริมาณใกล้เคียงกับขยะอันตราย กล่าวคือ จะพบปริมาณ 3% ของปริมาณขยะทั้งหมดในกองขยะ (กรมควบคุมมลพิษ, 2548)

 **ขยะมูลฝอยติดเชื้อ** หมายความว่า มูลฝอยที่มีเชื้อโรคปะปนอยู่ในปริมาณหรือความเข้มข้นซึ่งถ้ามีการสัมผัสหรือใกล้ชิดกับมูลฝอยเหล่านั้นแล้ว สามารถทำให้เกิดโรคได้กรณีมูลฝอยดังต่อไปนี้ ที่เกิดขึ้นหรือใช้ในกระบวนการตรวจวินิจฉัยทางการแพทย์และการรักษาพยาบาล การให้ภูมิคุ้มกันโรคและการทดลองเกี่ยวกับโรคและการตรวจชันสูตรศพหรือซากสัตว์ รวมทั้งในการศึกษาวิจัยเรื่องดังกล่าวให้ถือว่าเป็นมูลฝอยติดเชื้อ (กฎกระทรวงสาธารณสุขว่าด้วยการกำจัดมูลฝอยติดเชื้อ, 2548)

 1)ซากหรือชิ้นส่วนของมนุษย์หรือสัตว์ที่เป็นผลมาจากการผ่าตัด การตรวจชันสูตรศพหรือซากสัตว์ และการใช้สัตว์ทดลอง

 2)วัสดุของมีคม เช่น เข็ม ใบมีด กระบอกฉีดยา หลอดแก้ว ภาชนะที่ทำด้วยแก้วสไลด์ และกระจกปิดสไลด์

 3)วัสดุซึ่งสัมผัสหรือสงสัยว่าจะสัมผัสกับเลือด ส่วนประกอบของเลือด ผลิตภัณฑ์ที่ได้จากเลือด สารน้ำจากร่างกายมนุษย์หรือสัตว์ หรือวัคซีนที่ทำจากเชื้อโรคที่มีชีวิต เช่น สำลี ผ้าก็อส ผ้าต่างๆ และท่อยาง

 4)มูลฝอยทุกชนิดที่มาจากห้องรักษาผู้ป่วยติดเชื้อร้ายแรง

**ส่วนที่ 2**

 **สภาพทั่วไปและข้อมูลพื้นฐานของตำบลห้วยม่วง**

* 1. **สภาพทั่วไป**

**2.1.1 ที่ตั้ง** ตำบลห้วยม่วง ตั้งอยู่ทางทิศเหนือของอำเภอภูผาม่าน ประมาณ 10 กิโลเมตร ห่างจากอำเภอชุมแพประมาณ 30 กิโลเมตร และห่างจากจังหวัดขอนแก่นประมาณ 122 กิโลเมตร มีอาณาเขตดังนี้

ทิศเหนือ ติดเขต บ้านนายาง ตำบลศรีฐาน อำเภอภูกระดึง จังหวัดเลย

ทิศใต้ ติดเขต บ้านห้วยถ้ำเต่า ตำบลภูผาม่าน จังหวัดขอนแก่น

ทิศตะวันออก ติดเขต บ้านวังยาว ตำบลนาหนองทุ่ม อำเภอชุมแพ จังหวัดขอนแก่น

ทิศตะวันตก ติดเขต บ้านซำเปิบ ตำบลนาฝาย อำเภอภูผาม่าน จังหวัดขอนแก่น

**2.2 พื้นที่** มีเนื้อที่ทั้งหมด 19 ตารางกิโลเมตรแบ่งดังนี้

####  องค์การบริหารส่วนตำบลห้วยม่วง มี 9 หมู่บ้าน เนื้อที่ทั้งหมดรวม 21,225 ไร่ โดยมีรายละเอียดดังนี้

 บ้านซำภูทองเหนือ หมู่ที่ 1 มีเนื้อที่ 1,344 ไร่

 บ้านวังเจริญ หมู่ที่ 2 มีเนื้อที่ 1,230 ไร่

 บ้านห้วยม่วง หมู่ที่ 3 มีเนื้อที่ 3,020 ไร่

 บ้านโนนสะอาด หมู่ที่ 4 มีเนื้อที่ 2,675 ไร่

 บ้านห้วยซ้อ หมู่ที่ 5 มีเนื้อที่ 2,148 ไร่

 บ้านทรัพย์สมบูรณ์ หมู่ที่ 6 มีเนื้อที่ 3,428 ไร่

#####  บ้านห้วยเตย หมู่ที่ 7 มีเนื้อที่ 3,970 ไร่

 บ้านผาน้ำทิพย์ หมู่ที่ 8 มีเนื้อที่ 2,210 ไร่

 บ้านห้วยซ้อ หมู่ที่ 9 มีเนื้อที่ 1,200 ไร่

**2.3 ลักษณะภูมิประเทศ**

สภาพพื้นที่ตำบลห้วยม่วง เป็นที่ราบเชิงเขา สลับกับที่ลุ่มน้ำธรรมชาติ ไหลผ่าน ได้แก่ ลำห้วยหมากเม่า ลำห้วยซ้อและลำห้วยทรายหรือห้วยหินลาด ในฤดูแล้งน้ำไม่เพียงพอต่อการเพาะปลูกพืช ฤดูแล้งแต่เกษตรกรได้ใช้น้ำจากอ่างเก็บน้ำห้วยม่วงและฝายห้วยซ้อ ห้วยทรายซึ่งมีปริมาณน้ำเพียงพอแก่การเพาะปลูกแต่พื้นที่ไม่มากนัก มีภูเขาล้อมรอบลักษณะดินเป็นดินเหนียวปนดินทราย อุ้มน้ำได้ดีบางแห่งมีหินชั้น

 **2.4 การคมนาคม** มีถนนติดต่อระหว่างตำบลห้วยม่วงและอำเภอภูผาม่าน จังหวัดขอนแก่น ที่สัญจรติดต่อกัน 3 สาย

 1. ถนนสายบ้านโนนสะอาด – บ้านซำภูทองเหนือ – อำเภอภูผาม่าน

 2. ถนนสายบ้านวังเจริญ - บ้านห้วยถ้ำเต่า - อำเภอภูผาม่าน

 3. ถนนสายบ้านห้วยม่วง - นาหนองทุ่ม – บ้านหนองเขียด - อำเภอภูผาม่าน

 **2.5 เขตการปกครองและขอบเขตหมู่บ้าน** แบ่งตามลักษณะการปกครองเป็น 9 หมู่บ้าน มีรายละเอียดดังนี้ (ข้อมูล วันที่ 17 เดือนกุมภาพันธ์ 2559)

|  |  |  |  |  |
| --- | --- | --- | --- | --- |
| **ชื่อหมู่บ้าน** | **หมู่ที่** | **จำนวนประชากร** | **รวม** | **ชื่อผู้นำหมู่บ้าน** |
| ชาย | หญิง |
| บ้านซำภูทองเหนือ | 1 | 392 | 384 | 776 | นางบัวไข พนมภูมิ |
| บ้านวังเจริญ | 2 | 223 | 224 | 447 | นายไหว อ่อนสา |
| บ้านห้วยม่วง | 3 | 439 | 458 | 897 | นายอเนณชา กุลบุตร |
| บ้านโนนสะอาด | 4 | 425 | 494 | 919 | นายสมัย วงษ์สิงห์ |
| บ้านห้วยซ้อ | 5 | 455 | 425 | 880 | นายส้วน พิมพ์ศรี |
| บ้านทรัพย์สมบูรณ์ | 6 | 625 | 585 | 1,210 | นายเกรียงไกล การภา |
| บ้านห้วยเตย | 7 | 597 | 600 | 1,197 | นายพงษ์พัฒน์ น้อยสิม |
| บ้านผาน้ำทิพย์ | 8 | 220 | 266 | 486 | นายเฉลิม ทาตา |
| บ้านห้วยซ้อ | 9 | 261 | 218 | 479 | นายสำราญ ช่างเหลา |
| **รวม** | **9** | **3,637** | **3,654** | 7,291 |  |

**2.6 การประกอบอาชีพ** อาชีพของประชาชนส่วนใหญ่ มีอาชีพทางการเกษตร ค้าขาย รับราชการและอื่น ๆ (รับจ้างทั่วไป) มีรายละเอียดดังนี้

|  |  |  |
| --- | --- | --- |
| ชื่อหมู่บ้าน | หมู่ที่ | การประกอบอาชีพ (ครัวเรือน) |
| เกษตรกรรม | ค้าขาย | รับราชการ | อื่น ๆ |
| บ้านซำภูทองเหนือ | 1 | 150 | 13 | 3 | 7 |
| บ้านวังเจริญ | 2 | 89 | 3 | 1 | 5 |
| บ้านห้วยม่วง | 3 | 208 | 7 | 1 | 23 |
| บ้านโนนสะอาด | 4 | 187 | 12 | 2 | 20 |
| บ้านห้วยซ้อ | 5 | 180 | 20 | 3 | 27 |
| บ้านทรัพย์สมบูรณ์ | 6 | 252 | 32 | 3 | 20 |
| บ้านห้วยเตย | 7 | 248 | 9 | 1 | 11 |
| บ้านผาน้ำทิพย์ | 8 | 98 | 5 | 1 | 15 |
| บ้านห้วยซ้อ | 9 | 75 | 4 | 1 | 12 |
| รวม | 9 | 1,487 | 105 | 16 | 140 |

**อาชีพ**

 ประชากรในตำบลห้วยม่วงส่วนใหญ่ประกอบอาชีพหลัก คือ อาชีพเกษตรกรรมโดยเฉพาะการทำนา ทำไร่อ้อย ส่วนอาชีพเสริมหรืออาชีพหลังจากฤดูเก็บเกี่ยวผลผลิตก็มีอาชีพเสริม เช่น การแปรรูปผลผลิตสมุนไพรชงดื่ม การรวมกลุ่มทอผ้า การเลี้ยงสัตว์ (เช่นการเลี้ยงโค) ฯลฯ และบางส่วนอพยพแรงงานไปทำงานต่างจังหวัด (เช่น การไปรับจ้างก่อสร้าง รับจ้างตัดอ้อยปลูกอ้อย เป็นต้น)

**2.7 สภาพทางเศรษฐกิจ**



(แผนที่ชุดดินตำบลห้วยม่วง)ที่มาศูนย์ถ่ายทอดเทคโนโลยี ต. ห้วยม่วง)

ข้อมูลด้านการเลี้ยงสัตว์ของประชาชนในเขตองค์การบริหารส่วนตำบลห้วยม่วง

|  |  |  |  |  |  |  |  |
| --- | --- | --- | --- | --- | --- | --- | --- |
| **บ้าน** | หมู่ที่ | จำนวนครัวเรือนที่เลี้ยงสัตว์ | เลี้ยงโค**(ตัว)** | เลี้ยงกระบือ**(ตัว)** | เลี้ยงสุกร**(ตัว)** | เลี้ยงเป็ด**(ตัว)** | เลี้ยงไก่**(ตัว)** |
| บ้านซำภูทองเหนือ | 1 | 35 | 204 | 28 | 40 | 30 | 50 |
| บ้านวังเจริญ | 2 | 39 | 226 | 23 | 65 | 23 | 45 |
| บ้านห้วยม่วง | 3 | 30 | 104 | 14 | 115 | 35 | 63 |
| บ้านโนนสะอาด | 4 | 74 | 116 | 20 | 170 | 121 | 210 |
| บ้านห้วยซ้อ | 5 | 73 | 60 | 27 | 50 | 104 | 150 |
| บ้านทรัพย์สมบูรณ์ | 6 | 77 | 150 | 68 | 50 | 69 | 200 |
| บ้านห้วยเตย | 7 | 54 | 112 | - | 167 | 110 | 140 |
| บ้านผาน้ำทิพย์ | 8 | 32 | 116 | 35 | 100 | 65 | 225 |
| บ้านห้วยซ้อ หมู่ 9 | 9 | 46 | 45 | 5 | 400 | 200 | 150 |
| รวม | 9 | 460 | 1,133 | 220 | 1,157 | 757 | 1,223 |

ที่มาศูนย์ถ่ายทอดเทคโนโลยี ต.ห้วยม่วง

**2.8 แหล่งน้ำธรรมชาติและที่สร้างขึ้น**

- คลอง,ลำห้วย ,ลำธาร 13 แห่ง

- บึง,หนอง 12 แห่ง

- ฝาย 6 แห่ง

- สระน้ำ 159 แห่ง

- ป่าไม้

**2.9 ทรัพยากรธรรมชาติในพื้นที่**

 ตำบลห้วยม่วงมีพื้นที่ตั้งหมู่บ้านแต่ก่อนเป็นป่าไม้ ซึ่งมีพื้นที่ทั้งหมด 51,005 ไร่ ปัจจุบันมีพื้นที่ทำการเกษตร 15,309 ไร่ เป็นพื้นที่ไร่ 6,094 ไร่ ที่ทำนา 3,860 ไร่ ที่เลี้ยงสัตว์ 5,355 ไร่ ที่อยู่อาศัย 1,300 ไร่ ที่ป่า 25,930 ไร่ ที่สาธารณะ 2,079 ไร่ ที่อื่น ๆ 435 ไร่ โดยเฉลี่ยแล้วเกษตรกรมีพื้นที่ทำการเกษตรประมาณ 11 ไร่ ต่อหลังคาเรือน

**2.10 องค์กร/หน่วยงาน**

 ในเขตตำบลห้วยม่วง มีองค์กร/หน่วยงาน ที่ตั้งอยู่ในเขตพื้นที่รับผิดชอบขององค์การบริหารส่วนตำบลห้วยม่วง ดังนี้

 **- ราชการส่วนกลาง**

 1. โรงเรียนบ้านซำภูทอง

 2. โรงเรียนชีพอนุสรณ์

 3. โรงเรียนบ้านทรัพย์สมบูรณ์ (โรงเรียนขยายโอกาสทางการศึกษา)

|  |  |
| --- | --- |
| **นักเรียน** | **คน** |
| อนุบาล 1 | 34 |
| อนุบาล 2 | 34 |
| ประถมการศึกษาปีที่ 1 | 55 |
| ประถมการศึกษาปีที่ 2 | 61 |
| ประถมการศึกษาปีที่ 3 | 74 |
| ประถมการศึกษาปีที่ 4  | 65 |
| ประถมการศึกษาปีที่ 5 | 73 |
| ประถมการศึกษาปีที่ 6 | 60 |
| มัธยมศึกษาปีที่ 1 | 22 |
| มัธยมศึกษาปีที่ 2 | 31 |
| มัธยมศึกษาปีที่ 3 | 41 |
| **รวม** | **550** |

 **จำนวนครู รวมทั้งสิ้น 38 คน จบการศึกษา แยกเป็น**

ปริญญาเอก จำนวน - คน

ปริญญาโท จำนวน 7 คน

 ปริญญาตรี จำนวน 31 คน

 อนุปริญญา จำนวน - คน

 ต่ำกว่าอนุปริญญา จำนวน คน

 - **ที่อ่านหนังสือพิมพ์ประจำหมู่บ้าน 9 แห่ง คือ หมู่ที่ 1,2,3,4,5,6,7,8,9**

**- ศูนย์การเรียนรู้ชุมชน กศน. 1 แห่ง**

อาจารย์ประจำศูนย์การเรียนรู้ชุมชนมี 6 คน มีนักเรียน 554 คน แยกระดับเป็น

|  |  |  |
| --- | --- | --- |
| **ระดับการศึกษาปี 2557** | **ชาย** | **หญิง** |
| ประถมศึกษา | 36 | 61 |
| มัธยมศึกษาตอนต้น | 117 | 131 |
| มัธยมศึกษาตอนปลาย | 87 | 122 |
| **รวม** | **240** | **314** |

 - **ศูนย์พัฒนาเด็กเล็กก่อนวัยเรียน 2 แห่ง**

ครูประจำศูนย์เด็กเล็กก่อนวัยเรียน ปี 2557 มีจำนวน 6 คน มีนักเรียน 286 คน แยกตามช่วงอายุดังนี้

|  |  |  |
| --- | --- | --- |
| **เด็กเล็ก(ช่วงอายุ) ขวบ** | **ชาย** | **หญิง** |
| 2 ปี 6 เดือน | 29 | 28 |
| 3 ปี ขึ้นไป | 43 | 43 |
| **รวม** | **72** | **71** |

**- ราชการส่วนภูมิภาค** โรงพยาบาลประจำตำบลห้วยม่วง 1 แห่ง คือ โรงพยาบาลส่งเสริมสุขภาพตำบลห้วยม่วง มีเจ้าหน้าที่อนามัย 3 คน ประกอบด้วยเฉลี่ยเจ้าหน้าที่ต่อจำนวนประชากร 1/2,412 คน

 - เจ้าหน้าที่บริหารงานสาธารณสุข 1 คน

 - เจ้าพนักงานสาธารณสุขชุมชน 2 คน

 **- ศูนย์ถ่ายทอดเทคโนโลยีการเกษตรตำบล**

 มีบุคลากร คือ นักวิชาการการเกษตร จำนวน 1 คน

 **2.11 ศักยภาพขององค์การบริหารส่วนตำบล**

จำนวนบุคลากร จำนวน 34 คน

ตำแหน่งในสำนักงานปลัดองค์การบริหารส่วนตำบล 19 คน

ตำแหน่งในส่วนการคลัง 5 คน

ตำแหน่งในส่วนโยธา 2 คน

ตำแหน่งในส่วนการศึกษา 8 คน

**ระดับการศึกษา**

 ปริญญาเอก - คน

 ปริญญาโท 6 คน

 ปริญญาตรี 17 คน

 ต่ำกว่าปริญญาตรี 11 คน

**ส่วนที่ 3**

**ยุทธศาสตร์การบริหารจัดการขยะมูลฝอยองค์การบริหารส่วนตำบลห้วยม่วง**

 **3.1 วิสัยทัศน์**

ห้วยม่วง รักสะอาด ปราศจากมลพิษ พี่น้องทุกคนร่วมคิด หาวิธีจัดการขยะ

 **3.2 เป้าประสงค์/พันธะกิจ**

1 ปรับปรุงฟื้นฟู ระบบกำจักขยะมูลฝอยให้ถูกหลักวิชาการ

 2 มีการจัดการขยะมูลฝอยที่สะสมอย่างถูกหลักวิชาการ

 3 กำหนดฟื้นที่ห้ามเทกองขยะมูลฝอย

 4 มีพื้นที่ต้นแบบการจัดการขยะมูลฝอยเหลือศูนย์

 5 ปริมาณขยะมูลฝอยลดลงอย่างน้อยร้อยละ 5 ของปริมาณขยะมูลฝอยที่มีอยู่ภายใน 1 ปี (พ.ศ. 2559-2560)

 **3.3 กรอบแนวคิดการจัดการขยะมูลฝอยองค์การบริหารส่วนตำบลห้วยม่วง**

 3.3.1 แผนบริหารจัดการขยะมูลฝอยองค์การบริหารส่วนตำบลห้วยม่วง พ.ศ. 2559-2560 มีแนวทางปฏิบัติ ดังนี้

 1) กำจัดขยะมูลฝอยตกค้างสะสมในสถานที่กำจัดขยะมูลฝอย

 2) สร้างรูปแบบการจัดการขยะมูลฝอยและของเสียอันตรายที่เหมาะสม (ขยะมูลฝอยใหม่) โดยเน้นการลดและคัดแยกขยะมูลฝอยตั้งแต่ต้นทาง จัดการขยะมูลฝอยแบบศูนย์รวมกำจัดโดยเทคโนโลยีแบบผสมผสานเน้นการใช้น้อย ใช้ซ้ำ หรือนำกลับมาใช้ใหม่เพื่อทำให้เกิดประโยชน์สูงสุด

 3) มีการออกเทศบัญญัติ/ข้อบัญญัติการบริหารจัดการขยะมูลฝอยและของเสียอันตราย

 4) สร้างวินัยในชุมชนมุ่งสู่การจัดการที่ยังยืน เน้นให้ความรู้ประชาชน และบังคับใช้กฎหมาย โดยมีผู้ว่าราชการจังหวัดเป็นผู้บริหารจัดการในภาพรวมของจังหวัด นายอำเภอ เป็นผู้บริหารจัดการในภาพรวมของอำเภอ และผู้บริหารองค์การบริหารส่วนตำบลห้วยม่วง เป็นผู้บริหารในส่วนขององค์กรปกครองส่วนท้องถิ่น

 3.3.2) ความสอดคล้องกับยุทธศาสตร์จังหวัดขอนแก่น

 แผนปฏิบัติการการบริหารจัดการขยะมูลฝอยในชุมชนและของเสียอันตราย องค์การบริหารส่วนตำบลห้วยม่วง พ.ศ. ๒๕๕๙-๒๕๖๑ มีความสอดคล้องกับยุทธศาสตร์จังหวัดขอนแก่น ยุทธศาสตร์ที่ 3 การบริหารจัดการทรัพยากรธรรมชาติและสิ่งแวดล้อมเพื่อการพัฒนาที่ยั่งยืน

**3.4 ยุทธศาสตร์ของแผนบริหารจัดการขยะมูลฝอยและของเสียอันตรายองค์การบริหารส่วนตำบลห้วยม่วง**

 **ยุทธศาสตร์ที่ 1 การจัดการขยะมูลฝอยในครัวเรือน/ส่วนราชการ/องค์กรเอกชน**

 **แนวทางการพัฒนา**

1. ส่งเสริมให้มีการใช้ทรัพยากรธรรมชาติทดแทนการใช้ถุงพลาสติกหรือโฟม
2. จัดการขยะมูลฝอยในครัวเรือน/ส่วนราชการ/องค์กรเอกชน ให้ถูกหลักวิชาการ
3. กำหนดเขตพื้นที่ห้ามเทกองขยะมูลฝอย
4. องค์กรปกครองส่วนท้องถิ่นจัดให้มีที่จุดรวบรวมขยะอันตรายในหมู่บ้าน/ชุมชน ละ 1 จุด โดยไม่ให้เกิดมลภาวะทางด้านสิ่งแวดล้อมและประชาชน

**ยุทธศาสตร์ที่ 2 การสร้างนิสัยของคนในชุมชนในการนำขยะกลับมาใช้ใหม่**

**แนวทางการพัฒนา**

1. ส่งเสริมให้ครัวเรือนมีการคัดแยกขยะมูลฝอยตั้งแต่ต้นทาง
2. ส่งเสริมให้มีระบบกำจัดขยะมูลฝอยแบบถูกหลักสุขาภิบาล
3. ส่งเสริมการดำเนินงานชุมชนปลอดขยะ
4. ส่วนราชการ/องค์กร กำหนดมาตรการให้มีการคัดแยกขยะมูลฝอยและของเสียอันตราย

**ยุทธศาสตร์ที่ 3 การวางระเบียบมาตรการการบริหารจัดการขยะมูลฝอยและของเสียอันตราย**

**แนวทางการพัฒนา**

1. องค์กรปกครองส่วนท้องถิ่นออกเทศบัญญัติ/ข้อบัญญัติด้านการจัดการขยะมูลฝอยหรือประกาศท้องถิ่นในการลด คัดแยกขยะมูลฝอย และของเสียอันตราย
2. อำเภอและองค์กรปกครองส่วนท้องถิ่นประกาศเขตพื้นที่ห้ามเทกอง รวมถึงห้ามมิให้มีศูนย์ขนถ่ายขยะมูลฝอยในเขตชุมชน

**ยุทธศาสตร์ที่ 4 การสร้างวินัยของคนมุ่งสู่การบริหารจัดการขยะที่ยั่งยืน**

**แนวทางการพัฒนา**

1. บังคับใช้กฎหมาย
2. สร้างจิตสำนึก และการมีส่วนร่วมของประชาชนในการจัดการขยะมูลฝอย
3. ประชาสัมพันธ์ รณรงค์ ให้ความรู้ การลด คัดแยกขยะที่ต้นทาง
4. จัดกิจกรรมสร้างนิสัยการจัดการขยะมูลฝอยในศูนย์พัฒนาเด็กเล็กขององค์กรปกครองส่วนท้องถิ่น และสถานศึกษาทุกสังกัดในตำบลห้วยม่วง
5. ส่งเสริมการใช้สินค้าและบริการที่เป็นมิตรกับสิ่งแวดล้อม
6. ตรวจสอบ ดำเนินคดีกับผู้ลักลอบทิ้งขยะ กากอุตสาหกรรม
7. สนับสนุนการใช้สื่อมวลชนช่วยปลุกกระแสสังคม เพื่อสร้างวินัยคนในชาติให้มีส่วนร่วมในการจัดการขยะมูลฝอย
8. ส่งเสริม/สนับสนุนการจัดตั้งธนาคารขยะ และกองทุนฌาปนกิจชุมชนเพื่อบริหารจัดการรายได้จากการซื้อขายขยะชุมชน

**ส่วนที่ 4**

**แผนปฏิบัติการจัดการขยะมูลฝอยของตำบลห้วยม่วง**

**4.1 แผนงานระยะเร่งด่วน (ปีงบประมาณ 2560)**

แผนงานที่ 1: ส่งเสริมให้มีการใช้ทรัพยากรธรรมชาติทดแทนการใช้ถุงพลาสติกหรือโฟม

* ส่งเสริมการใช้ทรัพยากรธรรมชาติทดแทนการใช้ถุงพลาสติกหรือโฟมในชุมชนส่วนราชการ และองค์กรปกครองส่วนท้องถิ่น
* ปรับปรุง ฟื้นฟู สถานที่กำจัดขยะมูลฝอยให้ถูกหลักวิชาการ และห้ามเทกอง

แผนงานที่ 2 : เพิ่มประสิทธิภาพการบริหารจัดการขยะมูลฝอยชุมชน ส่วนราชการ และองค์กรปกครองส่วนท้องถิ่น

* ส่วนราชการ องค์กรปกครองส่วนท้องถิ่น เอกชน ต้องมีการคัดแยกขยะอย่างถูกหลักวิชาการ

แผนงานที่ 3 : ส่งเสริมพื้นที่ต้นแบบการจัดการขยะมูลฝอยหรือศูนย์

* พัฒนาพื้นที่ต้นแบบการจัดการขยะมูลฝอยหรือศูนย์ และส่งเสริมให้เป็นศูนย์เรียนรู้

แผนงานที่ 4 : อกข้อบัญญัติท้องถิ่นด้านการจัดการขยะมูลฝอย สิ่งปฏิกูล และการบังคับใช้กฎหมาย

* สนับสนุนให้องค์กรปกครองส่วนท้องถิ่นออกเทศบัญญัติ/ข้อบัญญัติ หรือปรับปรุงเทศบัญญัติ/ข้อบัญญัติการบริหารจัดการขยะมูลฝอยสิ่งปฏิกูล และของเสียอันตราย
* ตรวจสอบและดำเนินการทางกฎหมายแก่ผู้ลักลอบทิ้ง/กำจัดขยะมูลฝอย สิ่งปฏิกูลที่ไม่ถูกหลักวิชาการ

แผนงานที่ 5 : สร้างจิตสำนึก

* สร้างความรับรู้ให้กับประชาชน เยาวชน ให้ทราบถึงปัญหาขยะมูลฝอยและสิ่งปฏิกูล
* สร้างจิตสำนึกให้กับประชาชนในการลด คัดแยกขยะตั้งแต่ต้นทาง และนำกลับมาใช้ประโยชน์ใหม่
* จัดกิจกรรม big cleaning day ในหน่วยงาน และชุมชน
* ส่งเสริมหน่วยงานภาครัฐ ภาคเอกชน หรือผู้ประกอบการลดการใช้ถุงพลาสติก และโฟม หรือวัสดุที่ไม่เป็นมิตรกับสิ่งแวดล้อม
* สถานศึกษากำหนดหลักสูตรการจัดการขยะมูลฝอยเพื่อสอนในสถานศึกษาทุกสังกัด และส่งเสริมให้คนรุ่นใหม่ใส่ใจสิ่งแวดล้อม
* ส่งเสริมการใช้สินค้าและบริการที่เป็นมิตรกับสิ่งแวดล้อม

แผนงานที่ 6 : การติดตามประเมินผล

* ติดตามและประเมินผลการปฏิบัติงาน ในระดับส่วนราชการ/องค์กรปกครองส่วนท้องถิ่น และภาคเอกชน

**ส่วนที่ 5**

**การแปลงแผนไปสู่การปฏิบัติและติดตามประเมินผล**

1. ตำบลแต่งตั้งคณะด้านการบริหารจัดการขยะมูลฝอย “จังหวัดสะอาด” ระดับอำเภอ โดยมีอำเภอเป็นประธานคณะทำงาน มีอำนาจหน้าที่ดังนี้

1)จัดทำแผนระดับตำบล เพื่อกำหนดทิศทางและเป้าหมายการดำเนินงานให้ทุกหมู่บ้าน/ชุมชนมีการดำเนินการคัดแยกขยะ

2)กำหนดให้มีจุดรวบรวมขยะอันตรายชุมชนอย่างน้อยหมู่บ้านละ 1 จุด

3)กำหนดให้มีจุดรวบรวมขยะอันตรายอย่างน้อยหมู่/ชุมชน เพื่อนำไปดำเนินการขับเคลื่อนแผนปฏิบัติการระดับอำเภอ

4)ติดตามประเมินผลและรายงานผลการดำเนินงานการบริหารจัดการขยะมูลฝอยชุมชน”จังหวัดสะอาด”เสนอนายอำเภอภูผาม่าน

5)หน้าที่อื่นๆ ตามที่ได้รับมอบหมายจากอำเภอ

2.องค์กรปกครองส่วนท้องถิ่นแต่งตั้งคณะทำงานด้านการบริหารจัดการขยะมูลฝอยชุมชน”จังหวัดสะอาด”ระดับองค์กรปกครองส่วนท้องถิ่น โดยมีนายกองค์กรปกครองส่วนท้องถิ่นเป็นประธานคณะทำงานมีอำนาจหน้าที่ดังนี้

1)รวบรวมและวิเคราะห์ข้อมูลขยะมูลฝอยที่เกิดขึ้น เพื่อจัดทำฐานข้อมูลขยะมูลฝอยในพื้นที่

2)จัดทำแผนปฏิบัติการระดับท้องถิ่น โดยการประชาคมหมู่บ้าน เพื่อกำหนดทิศทางและเป้าหมายในการดำเนินงานให้แก่หมู่บ้าน/ชุมชน ในพื้นที่

3)กำหนดจุดรวบรวมของเสียอันตรายอย่างน้อยหมู่บ้าน/ชุมชน แห่งละ ๑ จุด

4)ถ่ายทอดองค์ความรู้เกี่ยวกับการคัดแยกขยะและบริหารจัดการขยะให้แก่ประชาชนในพื้นที่

5)สนับสนุนงบประมาณด้านการบริหารจัดการขยะมูลฝอยในหมู่บ้าน/ชุมชน เพื่อนำไปดำเนินการตามแผนปฏิบัติการในระดับท้องถิ่น

6)ติดตามและประเมินผลและรายงานผลการดำเนินงานการบริหารจัดการขยะมูลฝอยชุมชน”จังหวัดสะอาด”เสนอต่อนายอำเภอ

7)หน้าที่อื่นๆ ตามที่ได้รับมอบหมายจากนายกองค์กรปกครองส่วนท้องถิ่น